
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02388/2013-04
04.07.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04.07.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У КРАГУЈЕВЦУ-УЧИТЕЉСКИ ФАКУЛТЕТ У УЖИЦУ, са седиштем у ТРГ СВЕТОГ САВЕ 36, УЖИЦЕ, ПИБ: 101779818, Матични број: 06942016,  испуњава прописане стандарде за акредитацију студијског програма МАСТЕР АКAДЕМСКЕ СТУДИЈЕ УЧИТЕЉ у оквиру поља друштвено-хуманистичких наука,  и то за 45 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У КРАГУЈЕВЦУ-УЧИТЕЉСКИ ФАКУЛТЕТ У УЖИЦУ, са седиштем у ТРГ СВЕТОГ САВЕ 36, УЖИЦЕ, је дана 20.11.2013. године поднела захтев за акредитацију студијског програма МАСТЕР АКAДЕМСКЕ СТУДИЈЕ УЧИТЕЉ (МАС1 УЧИТЕЉ) у оквиру поља друштвено-хуманистичких наука под бројем 612-00-02388/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТА У КРАГУЈЕВЦУ-УЧИТЕЉСКОГ ФАКУЛТЕТА У УЖИЦУ, и предлог одлуке, достављени су Комисији за акредитацију и проверу квалитета.
Анализом документације коју је УНИВЕРЗИТЕТ У КРАГУЈЕВЦУ-УЧИТЕЉСКИ ФАКУЛТЕТ У УЖИЦУ доставио Комисији за акредитацију и проверу квалитета утврђено је да недостаје потврда о прихватању студијског програма на Сенату Универзитета у Крагујевцу, као и недостаци у опису стандарда 6 и прилозима који су достављени уз стандард 5 (курикулум) и стандард 9 (наставно особље). Поткомисија за област друштвено-хуманистичких наука утврдила је да високошколска установа УНИВЕРЗИТЕТ У КРАГУЈЕВЦУ-УЧИТЕЉСКИ ФАКУЛТЕТ У УЖИЦУ, са седиштем у ТРГ СВЕТОГ САВЕ 36, УЖИЦЕ,  DOCVARIABLE ConvertString(Sediste,1,5) \* MERGEFORMAT  DOCVARIABLE ConvertString(Sediste,1,5) \* MERGEFORMAT за акредитацију студијског програма МАСТЕР АКAДЕМСКЕ СТУДИЈЕ УЧИТЕЉ у оквиру поља друштвено-хуманистичких делимично задовољава стандарде квалитета, па је, на њен предлог, Комисија за акредитацију и проверу квалитета, на седници одржаноj 09.05.2014. године, упутила установи Акт упозорења за студијски програм МАСТЕР АКAДЕМСКЕ СТУДИЈЕ УЧИТЕЉ под бројем  DOCVARIABLE ConvertString(A_BrojZahtevaAkt,1,5) \* MERGEFORMAT 612-00-02388/АУ/2013-04 у коме су наведени недостаци које треба отклонити. 

Установа УНИВЕРЗИТЕТ У КРАГУЈЕВЦУ-УЧИТЕЉСКИ ФАКУЛТЕТ У УЖИЦУ, са седиштем у ТРГ СВЕТОГ САВЕ 36, УЖИЦЕ, је дана 16.06.2014. године Комисији доставила Одговор на Акт упозорења и исправљену документацију за студијски програм МАСТЕР АКAДЕМСКЕ СТУДИЈЕ УЧИТЕЉ у пољу друштвено-хуманистичких наука. Установа је отклонила све недостатке који су наведени у акту упозорења. 
На седници одржаној 04.07.2014. године Комисија је разматрала исправљену документацију. Комисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У КРАГУЈЕВЦУ-УЧИТЕЉСКИ ФАКУЛТЕТ У УЖИЦУ, са седиштем у ТРГ СВЕТОГ САВЕ 36, УЖИЦЕ, за студијски програм МАСТЕР АКAДЕМСКЕ СТУДИЈЕ УЧИТЕЉ у оквиру поља друштвено-хуманистичких наука испуњава стандарде у погледу квалитета студијског програма који су прописани Правилником о стандардима и поступку за акредитацију високошколских установа и студијских програма. 
Студијски програм МАСТЕР АКAДЕМСКЕ СТУДИЈЕ УЧИТЕЉ припада пољу друштвено-хуманистичких наука у области педагошко-андрагошких наука, што је у складу са законом и листом области коју је утврдио Национални савет. Назив дипломе мастер учитељ је у складу са листом звања коју је утврдио Национални савет. Установа је приложила одлуку о усвајању студијског програма коју је донело Наставно-научног већа Учитељског факултета дана 10.09.2013. године и Сенат Универзитета у Крагујевцу дана 31.10.2013. године.

Програм је предвиђен за извођење на српском језику.
Основни квантитативни подаци о програму су:

1. Просечан број часова активне наставе недељно по години: 

6.50 + 6.50 + 0.00 + 8.00 = 21.00, 30.00
Проценат изборности на програму: 45,00%
2. Број наставника на студијском програму: 24
Број наставника са пуним радним временом: 23
3. Број сарадника на студијском програму: 5 
Број сарадника са пуним радним временом: 3
4. Просечно оптерећење наставника на програму:  0,90
5. Просечно оптерећење сарадника на програму:  0,65
6. Просечно оптерећење наставника у установи:  6,04
7. Просечно оптерећење сарадника у установи:  9,72
8. Проценат наставе коју држе наставници са пуним радним временом: 99,36%
9. Број библиотечких јединица релевантних за студијски програм: 123
10. Укупна нето површина Установе: 2406 м2, бруто површина: 4908 м2, што за укупан број (на свим студијским програмима) од 715 студената износи 6,84 м2 по студенту. 
Студијски програм садржи све законом предвиђене елементе и има 60 ЕСПБ бодова. Подаци о студијском програму налазе се на сајту установе (http://www.ucfu.kg.ac.rs ). 
Сврха студијског програма Мастер академских студија учитељ је јасно и недвосмислено формулисана и у складу је са основним задацима и  циљевима установе. 

Студијски програм МАСТЕР АКАДЕМСКЕ СТУДИЈЕ УЧИТЕЉ има јасно дефинисане циљеве чији је коначни исход стицање компетенција и вештина потребних за за самостално, ефикасно и одговорно обављање послова учитеља.

Савладавањем  студијског програма  студент  стиче  опште  и  предметно-специфичне способности које омогућавају квалитетно обављање стручне и професионалне делатности. У дeфинисaњу исхoдa учeњa пoштoвaни су критеријуми за стицање знања из педагошких научних грана, као и практичне вештине и професионални ставови потребни за рад мастер учитеља.

Структура курикулума студијског програма Мастер академских студија Учитељ (60 ЕСПБ) обухвата распоред предмета по семестрима, фонд часова и број ЕСПБ. Курикулум мастер академских студија је формиран тако да задовољи постављене циљеве студијског програма и обухвата 5 обавезних, 21 изборни предмет, стручну праксу и Завршни рад. У структури студијског програма изборни предмети су заступљени са 45,00%, а стручна пракса 10,00% у односу на укупан број ЕСПБ бодова на мастер академским студијама. Студенти раде Завршни рад који носи 25% у односу на укупан број ЕСПБ бодова на мастер академским студијама. 

Сви предмети су описани у Књизи предмета, и детаљно су приказани: распореди предмета по семестрима, број ЕСПБ бодова, циљеви предмета, знања и компетенције, садржаји предмета, препоручена литература, методе извођења наставе и начин провере знања и оцењивања. 
Студијски програм је усклађен са савременим светским токовима и стањем струке у пољу друштвено-хуманистичких и упоредив је са сличним програмима на иностраним високошколским установама, а посебно у оквиру европског образовног простора: у Копру (Словенија), Оулу (Финска), Осијеку (Хрватска) и Битољу (Македонија). Наведене су и доступне web адресе програма са европског образовног простора са којима је програм усклађен и усаглашен. 

Студијски програм Мастер академских студија учитељ усаглашен је са другим програмима који се изводе на УНИВЕРЗИТЕТУ У КРАГУЈЕВЦУ-УЧИТЕЉСКОМ ФАКУЛТЕТУ У УЖИЦУ. Након завршетка основних академских студија Учитељ (4 године, 240 ЕСПБ бодова), студенти могу наставити школовање на студијском програму Матер академске студије Учитељ.
УНИВЕРЗИТЕТ У КРАГУЈЕВЦУ-УЧИТЕЉСКИ ФАКУЛТЕТ У УЖИЦУ уписује 45 студента на студијски програм Мастер академских студија учитељ, што је у складу с просторним и кадровским могућностима Установе. Учитељски факултет у Ужицу на мастер академске студије, за стицање стручног назива Мастер учитељ, уписује кандидате који имају завршен учитељски, педагошки факултет у четворогодишњем трајању, односно други факултет наставничког смера (под условом да положи допунске испите из Педагогије и Дидактике по наставном плану основних академских студија), односно претходно остварених 240 ЕСПБ бодова.

Упис на студијски програм Мастер учитељ одређен је бројем расположивих места и местом кандидата на ранг листи која се утврђује на основу општег успеха постигнутог на основним академским студијама.

Избор студената и упис пријављених кандидата врши се на основу успеха у претходном школовању, а према Правилнику о упису студената на студијске програме.

Полагањем сваког испита студенти стичу одређени број ЕСПБ бодова, а број ЕСПБ утврђен је за сваки предмет према јединственој методологији. Успешност савладавања одређеног предмета прати се током наставе. Сваки предмет из студијског програма има јасан и јавно објављен начин стицања поена у оквиру предиспитних активности, као и на испиту. Код свих предмета вредновање рада студента одговара стандарду по коме студент може да стекне укупно 100 поена и то 30-70 поена на предиспитним обавезама и 30-70 поена на испиту. 

УНИВЕРЗИТЕТ У КРАГУЈЕВЦУ – УЧИТЕЉСКИ ФАКУЛТЕТ ангажује 34 наставника, од тога 24 у радном односу са пуним радним временом и 10 наставника са непуним радним временом. Електронски формулар садржи и имена 13 сарадника, од чега је 9 сарадника у радном односу са пуним радним временом и 4 сарадника са непуним радним временом. Према Електронском формулару просечно оптерећење наставника у установи је 6,04, а сарадника 9,72 часова активне наставе недељно, што је у складу са прописаним стандардима. Стални наставници држе 90,34 % наставе. Научне квалификације наставног особља одговарају образовно научном пољу и нивоу њиховог задужења.
На студијском програму МАСТЕР АКАДЕМСКЕ СТУДИЈЕ УЧИТЕЉ ангажован је 24 наставника, од тога 23 наставника са пуним радним временом у Установи (100%) и 1 наставник са мање од 100% радног времена, као и 5 сарадника, од тога 3 ангажованих са пуним радним временом у Установи и 2 са мање од 100% радног времена. Оптерећење наставника на овом студијском програму је 0.90 часова недељно, а сарадника 0.65 часова недељно. Наставници ангажовани са 100% радног времена држе 99.36% наставе.
Према документацији коју је Установа приложила може се констатовати да за извођење наставе на свим студијским програмима Установа располаже са простором површине 4 820 m2., што за 715 студената укупно на свим студијским програмима износи 6.84  m2 по студенту. Простор за извођење наставе и научно-истраживачког рада обухвата површину од 2318,52 m2, а простор за обављање других делатностиика 2501,48 m². Наведени простор је довољан и за потребе образовног процеса студијског програма Мастер академских студија Учитељ. 

Техничка и друга специфична опрема коју поседује Учитељски факултет савремена је, адекватна и обезбеђује квалитетно извођење наставе и научно-истраживачког рада. На Факултету има 65 рачунара који су повезани на Интернет преко академске мреже. Од тога се у кабинету за информатику налази 20 рачунара (18 РС рачунара и 2 Лап-топ рачунара), а у читаоници библиотеке 4 рачунара. Установа је приложила списак са насловима 123 уџбеника, практикума и других публикација домаћих и страних аутора који су релевантни за студијски програм. 
Учитељски факултет има Стратегију обезбеђења квалитета која представља дугорочну оријентацију у остваривању свих образовних стручних и других активности. На Факултету је формирана Комисија за обезбеђење квалитета из реда наставника, сарадника, ненаставног особља и студената, чији рад је регулисан одређеним документима. Постоје механизми за спровођење стратегије обезбеђивања квалитета. Праћење квалитета усмерено је на наставу, испите, постигнуће студената и квалитет уџбеника. Процена квалитета се спроводи континуирано при чему у том процесу су активно укључени студенти, кроз анкетирање о раду Факултета, студијском програму и наставном процесу. Резултати анкетирања су полазна основа за планирање и предузимање корективних мера.
Квалитет извођења студијског програма прати се континуирано и редовно, а достављени прилози указују да се предузимају и потребне мере за унапређење квалитета наставе.

Комисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТУ У КРАГУЈЕВЦУ-УЧИТЕЉСКОМ ФАКУЛТЕТУ У УЖИЦУ за студијски програм МАСТЕР АКАДЕМСКЕ СТУДИЈЕ УЧИТЕЉ у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа у потпуности испунила стандарде за акредитацију студијског програма МАСТЕР АКАДЕМСКЕ СТУДИЈЕ УЧИТЕЉ прописане Правилником о стандардима и поступку за акредитацију високошколских установа и студијских програма, одлучено је као у диспозитиву. 
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У КРАГУЈЕВЦУ-УЧИТЕЉСКИ ФАКУЛТЕТ У УЖИЦУ, са седиштем у ТРГ СВЕТОГ САВЕ 36, УЖИЦЕ, ПИБ: 101779818, Матични број: 06942016, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма МАСТЕР АКАДЕМСКЕ СТУДИЈЕ УЧИТЕЉ у оквиру поља друштвено-хуманистичких наука, област педагошке и андрагошке науке, и то за 45 (четрдесетпет) студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

